СВЕТЪТ Е НА ПРАГА НА ТРЕТА СВЕТОВНА ВОЙНА! – Новини от България и света
Министерството на отбраната на Русия от 8 април ще преустанови дейността на горещата линия за връзка с Пентагона. Прес-секретарят на руското министерство на отбраната генерал-майор Игор Конашенков заяви, че институцията от 8 април преустановява дейността на предвидената с Меморандума за взаимно разбиране гореща линия с Пентагона. На американското военно аташе в Москва му е връчена съответната нота, предаде ТАСС, цитирана от „Фокус“. „Преди около час в руското военно министерство бе извикано военното аташе към посолството на САЩ в Москва, на което му бе връчена официална нота за преустановяване от руска страна от полунощ на 8 април 2017 г. на изпълняването на задълженията по Меморандума за взаимно разбиране между министерството на отбраната на Русия и Пентагона за предотвратяване на инциденти и осигуряване на сигурност на полетите на авиацията по време на операциите в Сирия“, заяви Конашенков. Генералът опроверга съобщенията в американските медии, че Русия запазва горещата линия.